అనురాధ (నటి)
రజనీకాంత్‌, శ్రీప్రియ నటించిన కోకిలమ్మ చెప్పిందిలో తొలిసారిగా ఈమె వెండితెరపై కనిపించింది. ఈవిడకు అప్పుడు పదేళ్ల వయసు. ఆ సినిమా షూటింగ్‌కి అమ్మతోపాటు ఈవిడా వెళ్ళేది. ఆ సినిమాలో పిల్లలకు డ్యాన్స్‌ నేర్పించే సన్నివేశం ఒకటి ఉంది.. పిల్లలకు డ్యాన్స్‌ నేర్పిస్తున్న సన్నివేశం తీస్తున్నారు. ఈమె నృత్యం బాగా చేస్తుందని తెలిసి మిగతా పిల్లలతోపాటు ఈమెకూ మేకప్‌ వేయించి, ఆ సన్నివేశంలో నటింపజేశారు. ఆ తర్వాత మూడేళ్ల పాటు ఏ సినిమాలో నటించలేదు. ఒక రోజు స్కూలు లేకపోవడంతో ఊర్వశి శారద నటిస్తున్న సినిమా షూటింగ్‌కి వెళ్ళింది. అప్పట్లో వీళ్ళ అమ్మ, శారదగారికి హెయిర్‌డ్రస్సర్‌గా వ్యవహరించేది.
ఈవిడ సెట్‌లో నిల్చుని షూటింగ్‌ చూస్తున్నది. అక్కడే ఉన్న మలయాళం డైరెక్టర్‌ ఒకాయన ఈవిడను చూసి ‘చాలా అందంగా ఉంది. నా సినిమాకి ఇటువంటి అమ్మాయే కావాలి’ అని ఈమె కోసం వాకబు చేశారు. ఆయనే జాతీయ అవార్డు గ్రహీత కేజీ జార్జ్‌. అమ్మానాన్నలు అంగీకరించడంతో హీరోయిన్‌ అయిపోయింది. అప్పుడు ఈవిడకు 13 ఏళ్లు. మలయాళంలో జార్జ్‌ తీసిన ‘ఇని అవళ్‌ఉరంగట్టె’ ఈమె తొలి సినిమా. హీరోయిన్‌ ఓరియెంటెడ్‌ సబ్జెక్ట్‌ అది. నటన గురించి ఏమీ తెలియకుండానే అలా హీరోయిన్‌ అయిపోయింది. ఆ సినిమాలో ఏం చేయాలో, ఎలా చేయాలో జార్జే చూసుకున్నారు. ఈవిడ మొదటి సినిమా కథ కూడా ఈవిడకు తెలియదు. ఈ సినిమాలో నటించడానికి ముందు ‘ఈ అమ్మాయి ఓకే... హీరోయిన్‌ ఈమే’ అని చెప్పారంతే. అప్పట్లో తమిళం, మలయాళంలో సులక్షణ అనే మరో నటి ఉండడంతో, కేజీ జార్జ్‌ ఈమె పేరుని అనురాధగా మార్చారు. ఆ తరువాత తెలుగు, తమిళ సినిమాల్లో హీరోయిన్‌గా అవకాశాలు వచ్చాయి. 30కి పైగా సినిమాల్లో హీరోయిన్‌గా చేసింది. తెలుగులో చంద్రమోహన్తో పంచకల్యాణి, రంగనాథ్తో 'ఊరు నిద్ర లేచింది... ఇంకా కొన్ని సినిమాలు చేసింది. కానీ ‘ఊరు నిద్ర లేచింది’ విడుదల కాలేదు. అందులో ఈవిడది జట్కా బండి నడిపే అమ్మాయి పాత్ర . పేరు ‘పంచకల్యాణి. ఆ పాత్రకు మంచి పేరు వచ్చింది.
రిత్విక్ ఘటక్
వాణిజ్యపరంగా ఘటక్ ఏకైక పెద్ద సాఫల్యం హిందీ చిత్రం "మధుమతి" (1958), దీనికతడు స్క్రీన్ ప్లే వ్రాసాడు. ఆ చిత్రం పునర్జన్మ ఇతివృత్తం గల తొలి చిత్రాలలో ఒకటి, తర్వాతి కాలంలో భారతీయ చిత్రాలు, భారతీయ దూరదర్శన్ మరియు బహుశః ప్రపంచ చిత్రాలలో కూడా పునర్జన్మ ఇతివృత్తం గల చిత్రాలకు అది స్ఫూర్తి దాతగా నిలిచిందని చెప్పబడుతోంది. బహుశః అది అమెరికన్ చిత్రం "ది రీ ఇన్కర్నేషన్ ఆఫ్ పీటర్ ప్రౌడ్" (1975) మరియు హిందీ చిత్రం "కర్జ్" (1980) లకు స్ఫూర్తిదాతగా నిలిచింది, అవి రెండూ కూడా పునర్జన్మ గురించి చెప్పబడి, తమ సంస్కృతిలో ప్రభావశీలంగా ఉండిపోయాయి. ప్రత్యేకించి "కర్జ్" పలుమార్లు పునర్నిర్మితమైంది; కన్నడ చిత్రం "యుగ పురుష" (1989), తమిళ చిత్రం "ఎనక్కుల్ ఒరువన్" (1984), మరియు మరింత తాజాగా బాలీవుడ్ చిత్రం "కర్‌జ్‌జ్" (2008) లు. "కర్జ్" మరియు "ది రీఇన్‌కర్నేషన్ ఆఫ్ పీటర్ ప్రౌడ్"లు అమెరికన్ చిత్రం "ఛాన్సెస్ ఆర్" (1989) కు స్ఫూర్తినిచ్చి ఉండొచ్చు. "మధుమతి" నుండి స్ఫూర్తి పొందిన మరింత తాజా చిత్రం బాలీవుడ్‌లో విజయం పొందిన "ఓం శాంతి ఓం" 2007; అది కీర్తిశేషురాలైన బిమల్ రాయ్ కుమార్తె రింకీ భట్టాచార్య, ఆ చిత్రం యొక్క భావ చౌర్యాన్ని నిందించడానికి, ఇంకా చిత్ర నిర్మాతలపై చట్టపరమైన చర్య గురించి హెచ్చరించడానికీ దారి తీసింది.